Riigimetsas kavatsetakse sel kevadel istutada 13 miljonit taime. Vaatamata kõigele, mis RMK-st ka räägitakse või mida kirutakse, on seal ajast aega metsa kasvatatud ja hooldatud. Käin iga päev mööda riigimetsa teid või sihte ja näen seda. Kahjuks uuema aja erategijad ainult raiuvad, justkui oleks viimnepäev kohe käes. Mitu taime  kavatsevad metsafirmad pärast tulusaid lageraieid tänavu mulda panna? Kas talumetsadesse istutamiseks üldse enam taimi kusagilt osta saab, sest enamus metsataimede kasvatajaid on oma tegevuse lõpetanud - pikale perioodile jaotuv ja töömahukas, suurt kasumit kohe ei tule. Või pole piisavalt ostjaid?